**Proiect DECIZIA ETAPEI DE ÎNCADRARE**

## Nr. xx din .03.2024

Ca urmare a solicitării depusă de **TOLIL COMPANY S.R.L.,** cu sediul în mun. Constanța, str. Mărășești, nr. 7, Bl. A5, Sc. B, Et. P, jud. Constanța, pentru proiectul **,,Amplasare post de transformare pentru sistem de irigații Sălcioara Est”,** propus se realiza în extravilanul com. Jurilovca, sau identificat prin: T 24, A 164, N.C./C.F. 34993, jud. Tulcea conform certificatului de urbanism nr. 69/14.11.2023, emis de Primaria com. Jurilovca, înregistrată la APM Tulcea cu nr. 15503/11.12.2023, a depunerii memoriului de prezentare, înregistrat la APM Tulcea cu nr. cu nr. 2081/09.02.2024 și a completărilor din 23.02.2023 și nr. 4129/14.03.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările prin Legea nr.49/2011, cu modificările și completările ulterioare;

Autoritatea competentă pentru protecția mediului Tulcea decide, ca urmare a consultărilor desfășurate în cadrul ședinței Comisiei Tehnice de Analiză din data de 13.02.2024, că proiectul **,,Amplasare post de transformare pentru sistem de irigații Sălcioara Est”**, propus a se amplasa în extravilanul com. Jurilovca, sau identificat prin: T 24, A 164, N.C./C.F. 34993, jud. Tulcea, **nu se supune evaluării impactului asupra mediului.**

 **Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**
2. proiectul propus **intră** sub incidența Legii nr. 292/2018 privind evaluarea impactului anumitor proiecte publice si private asupra mediului, cu modificările și completările ulterioare fiind încadrată în anexa nr. 2, la punctul 13 lit. a) *orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediulu*i;
3. proiectul propus **intră** sub incidența art.28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:
* s-au identificat ANPIC intersectate de proiect respectiv proiectul intersectează ROSPA0031 Delta Dunării și Complexul Razim -Sinoe;
* s-au identificat ANPIC învecinate aflate în zona de influenţă a proiectului respectiv amplasamentul se află la circa 7,88 m de ROSCI0031 Delta Dunării și RBDD;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv: ROSPA0031 Delta Dunării și Complexul Sinoe ;
* nu există ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia;
1. proiectul propus **nu intră** sub incidența prevederilor art.48 si 54 din Legea apelor nr.107/1996, cu modificările și completările ulterioare;
2. lucrările propuse în cadrul proiectului, prin analiza criteriilor din Anexa 3 la Legii nr. 292/2018 privind evaluarea impactului anumitor proiecte publice și private asupra mediului, **nu sunt** de natură a genera un impact semnificativ asupra mediului;

**1.Caracteristicele proiectului.**

*a) Dimensiunea și concepția întregului proiect***:** Prin proiect se propun lucrări pentru amplasarea unui post de transformare 800 kVA, 20/0,4 kV, de dimensiunile aproximative 5000 x 2500 x 3000 mm ( lungime x lățime x înălțime) , pentru alimentarea cu energie electrica sistem de irigații .

Postul de transformare va fi integrat în sistemul de telecontrol și va fi prevăzut și cu instalație de iluminat, ventilație și antiefracție, concentrator și contor de balanță.

În jurul postului se va realiza trotuar de beton.

Postul de transformare proiectat este prevăzut cu priză de pământ cu două contururi.

Priza exterioară a postului de transformare se va realiza cu 4 electrozi verticali de 1,5 m din teavă de oţel zincat şi electrozi orizontali din oţel zincat 40x4 mmp.

Valoarea cumulată (priza exterioară + priza interioară ) nu trebuie să depăşească 1 ohm.

Tehnologia de execuţie a lucrărilor proiectate descrise în proiect este o tehnologie tipică executării lucrărilor de construire a posturilor de transformare .

Pentru pregatirea terenului se va opta pentru soluția cu placă de radier : Se va săpa o groapă de formă dreptunghiulară, de dimensiuni corespunzătoare postului de transformare, cu adâncimea de 700 mm. La baza gropii se va așterne un strat de pietriș monogranular D98%, de grosime 200 mm, ce se va tasa foarte bine. Peste acest strat se va turna placa de beton, de grosime 15 cm, armată cu plasă Ø8/100x10. Betonul este B250, iar armătura este de tip plasă sudată 80/100/10 așezată pe un singur rând.

Postul are în componență anvelopa din beton cu transformator montat în anvelopă. Suprafața de teren ocupată definitiv (post de trasnsformareși priza de pământ va fi de 28 mp.

Vecinătățile amplasamentului sunt:

 la Nord -terenuri agricole,

 la Sud – drum de explotare

 la Est – terenuri agricole

 la Vest – terenuri agricole

Coordonatele Stereo 1970 ale proiectului sunt pezentate în tabelul de mai jos

|  |  |  |
| --- | --- | --- |
| Nr. Punct  | X  | Y  |
| 1 | 375247,009 | 809457,907 |
| 2  | 375247.009  | 809465.906  |
| 3  | 375243.009  | 809465.906  |
| 4  | 375243.009  | 809457.906  |

*Utilități:*

**Alimentarea cu apă**: nu este cazul;

**Evacuarea apelor uzate menajere:** mu este cazul;

**Alimentare cu energie electrică**: din rețeaua nașională;

**Energia termică :** nu este cazul

**Managementul deșeurilor:** deșeurile rezultate vor fi colectate în pubele și vor fi predate către societăți autorizate.

**Organizarea de șantier:**

Organizarea de santier se va amplasa în imediata vecinătate a postului de transformare proiectat, pentru a se asigura accesul direct și facil atât al muncitorilor , utilajelor, mijloacelor de transport proprii, cât și a mijloacelor de intervenție rapidă în caz de urgență, pe terenul titularului din extravilanul localității Sălcioara, comuna Jurilovca , T24, A164, nr. cadastral 34993. Pe acest teren se vor executa lucrări de organizare provizorii, numai cele strict necesare șantierului, impuse de execuția lucrărilor de bază, cât și de necesitățile șantierului.

*b) Cumularea cu alte proiecte:* nu este cazul.

*c) Utilizarea resurselor naturale:*resursele naturale utilizate pentru investiție sunt: piatră, nisip, lemn, apă care vor fi procurate din unități specializate;

*d) Cantitatea și tipurile de deșeuri generate/gestionate:* materialele rezultate sub formă de deșeuri vor fi sortate și depozitate în containere specifice, în vederea reutilizării sau eliminării. Pentru această activitate se va încheia un contract cu o firmă specializată.

În timpul realizării investiției vor rezulta următoarele tipuri și cantități estimate de deșeuri astfel :

|  |  |  |  |
| --- | --- | --- | --- |
| Denumire deșeu | Cod deșeu | Cantități estimative  | Eliminare/ Valorificarea deșeului |
| Ambalaj de hârtie și carton | 15.01.01 |  100 kg | Valorificare |
| Ambalaje din material plastic | 15.01.02 |  100 kg | Valorificare |
| Materiale plastice | 17.02.03 |  50 kg | Valorificare |
| Deșeuri menajere | 17.05.04 |  50 kg | Eliminare |

*e) Poluarea și alte efecte negative:* în perioada de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor) și din lucrările realizate la executarea proiectului (săpături,manipularea materialelor). Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant; Având în vedere dimensiunea mică a investiției se estimează că impactul emisiilor în faza de construcție va fi redus ca intensitate, suprafață și în timp.

*f)**Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice:* nu este cazul.

*g) Riscurile pentru sănătatea umană – de exemplu, din cauza contaminării apei sau a poluării atmosferice –* nu este cazul, conform punctului de vedere emis de Direcția de Sănătate Publică Tulcea și înregistrat la A.P.M. Tulcea cu nr. 3737/08.03.2024.

**2.Localizarea proiectului.**

a) *Utilizarea actuală și aprobată a terenurilor*: extravilanul com. Jurilovca, sau identificat prin: T 24, A 164, N.C./C.F. 34993, jud. Tulcea, conform certificatului de urbanism nr. 69/14.11.2023, emis de Primaria com. Jurilovca, și are ca folosință teren arabil.

b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:* nu este cazul.

c) *Capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.

*-* zone umede, zone riverane, guri ale râurilor - nu este cazul;

- zone costiere și mediu marin - nu este cazul;

- zone montane și forestiere – nu este cazul .

- arii naturale protejate de interes național, comunitar, internațional: amplasamentul proiectului intersectează ROSPA0031 Delta Dunării și Complexul Razim -Sinoe și se află la circa 7,88 m de ROSCI0031 Delta Dunării și RBDD;

- zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – *Secțiunea a III-a - zone protejate, zonele de protecție instituite conform* prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – proiectul intersectează ROSPA0031 Delta Dunării și Complexul Razim -Sinoe și se află la circa 7,88 m de ROSCI0031 Delta Dunării și RBDD;

- zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri - nu este cazul;

- zonele cu o densitate mare a populației - nu este cazul;

- peisaje și situri importante din punct de vedere istoric, cultural sau arheologic -conform punctului de vedere nr. 1270/26.02.2024 emis de Direcția Județeană pentru Cultură Tulcea și înregistrat la APM Tulcea cu nr. 2936/26.02.2024, este necesar Avizul DJC Tulcea.

**3) Tipurile si caracteristicile impactului potențial.**

a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*: impact nesemnificativ;

b) *Natura impactului*: implementarea proiectului va avea un impact pozitiv asupra peisajului, mediului social,circulaței rutiere și nesemnificativ asupra factorilor de mediu;

c) *Natura transfrontalieră a impactului*: nu este cazul;

d) *Intensitatea și complexitatea impactului*: impactul determinat de lucrările de construcție, nu sunt de natură să determine efecte negative permanente pe termen mediu și lung. Se estimează că lucrarile vor avea un impact nesemnificativ asupra factorilor de mediu.

e) *Probabilitatea impactului*: pe durata de implementare și exploatare a proiectului va fi redusă;

f) *Debutul, durata, frecvența și reversabilitatea preconizate ale impactului* - impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact pozitiv.

g) *Cumularea impactului cu impactul altor proiecte existente și/sau aprobate* – nu este cazul;

h) *Posibilitatea de reducere efectiva a impactului:* se va utiliza material absorbant în cazul unor scurgeri accidentale de combustibil de la utilajele cu care se lucrează.

**II. Motivele pe baza carora s-a stabilit neefectuarea evaluării adecvate:** Proiectul intersectează ROSPA0031 Delta Dunării și Complexul Razim -Sinoe și se află la circa 7,88 m de ROSCI0031 Delta Dunării și RBDD, dar nu va afecta speciile pentru care a fost desemnată această arie protejată deoarece:

1.Pierdere directă prin reducerea suprafeței acoperite de habitat ca urmare a distrugerii sale fizice: Implementarea proiectului nu conduce în mod direct, la faza de construire, la pierderi de suprafețe ale habitatelor speciilor de interes comunitar.

2. Pierderea habitatului de reproducere, hrănire, odihnă ale speciilor:

Implementarea proiectului nu conduce, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

3. Alterare/degradare prin deteriorarea calității habitatului, care conduce la o abundența redusă a speciilor caracteristice sau la modificarea structurii biocenozei (componența speciilor):

Implementarea proiectului nu conduce la faza de construire la deteriorarea deteriorarea calității vreunui tip de habitat de interes comunitar sau habitete ale speciilor de interes comunitar.

4. Alterare/degradare prin deteriorarea habitatelor de reproducere, hrănire, odihnă a speciilor:

Implementarea proiectului nu conduce la alterarea sau deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

5. Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:

Implementarea proiectului nu conduce la perturbări ale speciilor de interes comunitar evaluate ca fiind prezente în zona proiectului și în zona de influență a proiectului și nu va conduce la strămutări ale exemplarelor speciilor și/sau modificări comportamentale ale speciilor potențial prezente pe amplasament.

6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:

Implementarea proiectului nu conduce, la fragmentarea populației vreunei specii de interes comunitar. Nu vor fi create bariere fizice sau comportamentale pentru speciile potențial prezente în zona proiectului.

7. Reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:

Implementarea proiectului nu conduce la reduceri de efective populaționale ale vreunei specii de interes comunitar din aria protejată ROSPA0091 Pădurea Babadag.

8. Alte impacturi indirecte prin modificarea indirectă a calității mediului:

Nu au fost identificate impacturi indirecte care să conducă la modificarea calității mediului.

9. Incertitudinile identificate – la analiza impactului nu au fost identificate incertitudini.

Titularul a obținut avizul **Administrației Rezervașiei Biosferei Delta Dunării** nr. 262/21.03.2024, cu următoarele condiții:

• Respectarea prevederilor din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificării și completări prin Legea nr. 49/2011, cu modificările și completările ulterioare;

• Respectarea legislației de protecția mediului în vigoare, a legii 82/1993 privind constituirea Rezervației Biosferei Delta Dunării , a OUG nr. 195/2005 privind protecția mediului, cu modificările și completările ulterioare;

• Se vor respecta întocmai prevederile art.28, alin (1) din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificării și completări prin Legea nr. 49/2011, cu modificările și completările ulterioare, ”Sunt interzise activitățile din perimetrele ariilor naturale protejate de interes comunitar care pot să genereze poluarea sau deteriorarea habitatelor, precum și perturbări ale speciilor pentru care au fost desemnate ariile respective, atunci când aceste activități au un efect semnificativ, având în vedere obiectivele de protecție și conservare a speciilor și habitatelor. Pentru protejarea și conservarea păsărilor sălbatice, inclusiv a celor migratoare, sunt interzise activitățile din afara ariilor naturale protejate care ar produce poluarea sau deteriorarea habitatelor”;

• Obligativitatea informării tuturor lucrătorilor cu privire la existețaariilor naturale protejate ( situl de importanță comunitară ROSCI 0065 Delta Dunării, Aria de Protecție Săecială Avifaunistică ROSPA 0031 Delta Dunării și Complexul Razim-Sinoe) cu respectarea de către aceștia a prevederilor legale în vigoare referitoare la protecția săpeciilor de floră și faună de intered comunitar;

• Urmărirea impactului asupra cadrului natural și în special asupra speciilor menționate în formularele standard ale ariilor naturale protejate aflate în interiorul și în vecinătatea proiectului, anunțând autoritățile competente pentru protecția mediului cu privire la orice incident care poate să generezeun impact negativ asupra acestora;

• Recunoșterea în teren, dacă este cazul, a zonelor sensibile (locuri de adăpost, reproducere, hrănire, cuibărit), înainte de începerea activitățilorși aplicarea metodologiilor de lucru cu minim impact.

• Este interzisă deținerea, uciderea, vănarea, capturarea lor, cât și perturbareaîn cursul perioadei de reproducere, de creștere, de hibernare și de migrație a speciilor de faună strict protejate;

• Evitarea zgomotelor suplimentare care ar putea deranja speciile (populațiile) de interes comunitar din perimetrulu sitului Natura 2000 (ROSCI0065 Delta Dunării și ROSPA0031 Delta Dunării și Complexul Razim-Sinoe) de pe amplasamentul proiectului perimetrul proiectului și din vecinătatea acestuia-;

• Sesizarea în cel mai scurt timp a A.R.B.D.D. Tulcea în legătură cu orice situație de poluare accidentală identificată;

• Titularul are obligația de a notifica ARBDD când intervin elementele noi, ncunoscute la data emiterii avizului

**III. Motivele pe baza cărora s-a stabilit neefectuarea evaluarii impactului asupra corpurilor de apă**. Conform punctului de vedere emis de SGA Tulcea nr. 1963/PC/28.02.2024, înregistrat la A.P.M. Tulcea cu nr. 3143/28.02.2024, nu este necesar obținerea Avizului de Gospodărire a apelor și nu necesită Studiu de evaluarea a impactului asupra corpurilor de apă..

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică, precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfășurare a lucrărilor.
4. lucrările se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități.
5. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
6. se interzice incendierea oricărui tip de deşeu şi/sau substanţă sau obiect;
7. se interzice îngroparea deşeurilor de orice fel;
8. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
9. titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;
11. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 privind regimul deşeurilor aprobată cu modificările și completările ulterioare prin Legea nr. 17/2023;
12. deţinătorul de deşeuri, care execută lucrări de construire/desfiinţare pentru care nu este obligatorie emiterea unei autorizaţii de construire, potrivit prevederilor art. 11 din Legea nr. 50/1991, republicată, cu modificările şi completările ulterioare, are obligaţia să utilizeze sistemul organizat de autoritatea administraţiei publice locale de pe raza administrativ-teritorială în care îşi are domiciliul;
13. se interzice abandonarea, aruncarea, precum și ascunderea deșeurilor;
14. se interzice eliminarea, deținerea, păstrarea deșeurilor în afara spațiilor autorizate în acest scop;
15. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
	* organizarea de șantier va ocupa suprafețe cât mai reduse;
	* organizarea de șantier se va realiza, astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
	* se interzice spălarea utilajelor/vehiculelor în zona de lucru aferentă sau în zona organizării de șantier;
	* materialele necesare executării lucrărilor propuse se vor depozita în locuri bine stabilite, amenajate corespunzător;
	* se vor lua masuri pentru minimizarea emisiilor de pulberi în suspensie și sedimentabile cu respectarea prevederilor STAS 12.574-87;
	* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustică. Limite admisibile ale nivelului de zgomot din mediul ambiant;
16. utilajele folosite pe durata de realizare a lucrărilor, precum si mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect;
17. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
18. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
19. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentală;
20. beneficiarul răspunde de realizarea corectă a lucrărilor propuse, respectând condițtiile prezentate în memoriul de prezentare;
21. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
22. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
* beneficiarul va respecta condițiile impuse prin certificatul de urbanism nr. 69/14.11.2023, emis de Primaria com. Jurilovca

**Pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectului, sau speciile de păsări care tranzitează amlpasamentul se vor lua urmatoarele măsuri**:

* se va limita viteza vehiculelor pe drumurile din zona lucrărilor propuse, sub 30 km/h;
* se va asigura optimizarea traseelor de transport materiale, astfel încât să se reducă la minim numărul lor pentru a minimiza impactul asupra zonelor tranzitate. De asemenea pentru reducerea emisiilor de praf se va proceda la umectarea drumurilor de acces în perioadele secetoase;
* se vor efectua instruiri pentru tot personalul implicat în execuția lucrărilor cu privire la problemele generale de mediu, habitate şi specii protejate şi măsuri de evitare a impacturilor;
* toate lucrările se vor realiza în prezenţa unui ecolog pentru a identifica zone favorabile speciilor de interes comunitar şi de a acţiona în scopul evitării afectării acestora;
* toate activitățile de săpare şi umplere să fie realizate într-un interval scurt de timp astfel încât să fie redus riscul de colonizare cu specii ruderale şi/sau invazive);
* lucrările nu se vor realiza în sezonul de primăvară, în special in perioade ploioase pentru a preveni acumularea de apă în şanţuri şi implicit crearea de habitate favorabile de reproducere a speciilor depunerea pontelor) de amfibieni în zona de lucru şi distrugerea ulterioară a acestora;
* interzicerea utilizării vehiculelor (cele care sunt implicate în realizarea activităților propuse) pe timpul nopții in zona culoarelor de lucru (unele specii au activitate nocturnă, în special în condiții de umiditate ridicată, iar vizibilitatea scăzută nu permite evitarea acestora);
* lucrările se vor efectua în afara perioadelor de cuibărit şi creştere a puilor la păsări, respectiv perioad 15 mai -15 iulie, iar perioada din zi optimă pentru desfăşurarea lucrărilor nu trebuie să depăşească intervalul orar 09:00-17:00, pentru a evita suprapunerea cu perioadele foarte active din zi pentru speciile de păsări.

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificarile și completările ulterioare.

**DIRECTOR EXECUTIV**

**chim. Mirela-Aurelia RAICU**

Șef Serviciu Şef Serviciu,

Avize, Acorduri, Autorizații Calitatea Factorilor de Mediu

 ing. Daniela STRĂINU ing. Elena MICU

Întocmit: ing.Mirela Corina DUMITRAȘCU

Nr.A.A.A…….....…../25.03.2024